Generate an article for the following headline: Kanzuru yeBulawayo Yoendesa Zesa kuMatare eDzimhosva
Guta reBulawayo rinoti harizi kuzosiya zvivakwa zvaro zvichitorwa nekambani yeZesa, kubutikidza nekambani Zimbabwe Power Company, iyo iri pasi peZesa. Kanjani iyi inogadzira magetsi munyika. Kanzuru yeBulawayo inoti icharamba yakatsika madziro pahurongwa hwehurumende hwekuda kuputsa zvivakwa zvayo zviviri zviri pagwenya remagetsi anobva mumarasha paBulawayo Thermal Power Station. NeChishanu pakaita kupesana kukuru pakati pekanzuru yeBulawayo negurukota rezvemhando dzemoto, VaFortune Chasi, pamusoro pedanho rehurumende rekuda kuparadzwa zvivakwa zviviri zviri izvi. Meya weguta reBulawayo, VaSolomon Mguni, vanoti vakatokwidza nyaya iyi kumatare edzimhosva sezvo zvivakwa izvi zviri zvekanzuru yeguta ravo.  Zesa, kubudikidza neZimbabwe Power Company, inonzi iri kuda kubvisa zvivakwa izvi ichiti zvinogona kudhirika zvega zvikakonzera njodzi. Asi VaMguni vanoti izvi hazvisi kuzoitika nekuti zvivakwa izvi hazvisi zve Zesa. VaMguni vati Zesa yakaita zvisiri pamutemo zvekuedza kuchinja muridzi wezvivakwa izvi ichizviisa muzita rayo. Studio7 haina kukwanisa kunzwa kuvakuru vakuru veZesa divi ravo panyaya iyi sezvo nharembozva dzavo dzanga dzichinetsa kubata. Asi VaMguni vanoti vane magwaro anoratidza kuti zvivakwa izvi ndezvekanzuru yeguta ravo nokudaro hapana anokwanisa kutaura akamirira zvivakwa izvi kunze kwekanzuru yavo. VaChasi vakaudza Studio7 neChishanu kuti kanzuru yeBulawayo inofanirwa kutaurirana neZesa vowirirana kuti voenderera mberi seyi. VaChasi, avo vakaita musangano nekanzuru yeBulawayo, vakati rwendo rwavo kuBulawayo rwaive rwekuti vazivisane nekuonesana pamire zvinhu. Asi VaMguni vanoti hapana hurongwa hunoitwa pazvivakwa zvavo kanzuru yavo isina ruzivo nazvo. No media source currently available